Det ser frygteligt ud og goldt.
De tog ejendommen fra mig og sagde, det var lovligt.
De solgte den til lidt over tre millioner dollars,
og jeg har endnu ikke fået noget af overskuddet,
ikke engang to dollars.
Som det står til nu, er jeg ludfattig.
Ludfattig.
Og dommeren
sagde, at jeg slet ikke må have nogen økonomiske ressourcer.
Jeg er umyndiggjort af staten.
Værgemålsudnyttelse
er det 21. århundredes forbrydelse.
TIL SALG PRISNEDSLAG
En værge har stor magt.
De ville kunne sælge et hjem under folks fødder.
Og flytte en til en plejebolig.
De kan tage bankbeslutninger.
Sælge bilen, eller begynde med at sælge smykkerne.
Det ultimative mål er at maksimere andres aktiver.
Normalt er den eneste måde at komme ud af et værgemål på
ved at dø.
EN ORIGINAL DOKUMENTARSERIE FRA NETFLIX
I 2017 arbejdede jeg på en historie om...
...misbrug af værgemålslovene.
Det lød som en paranoid ting,
idéen om, at man kan miste sit hjem og sine penge til staten.
Den eneste grund til, at jeg
undersøgte det nærmere, var, fordi der var så mange mønstre,
og det virkede usandsynligt, at så mange skulle have samme paranoide fantasi.
Værgemål stammer fra statens magt
til at opføre sig som en forælder for folk,
så når nogen er for svag eller sårbar
til at tage sig af sig selv, kommer staten ind
og træffer beslutninger for vedkommende.
Og når værgen bliver værge til en,
overtager de kontrollen over den umyndiggjortes økonomiske beslutninger,
beslutninger om, hvem de omgås,
hvor de bor, hvilken medicin de tager, hvilke behandlinger,
så stort set alle de vigtige beslutninger i ens liv.
Når værgemålet er på plads, og værgen kommer,
bør alle stræbe efter at gøre deres bedste,
og man gør sit etisk yderste til at gøre personen
så glad i samfundet, som de kan blive.
Man vil ikke pakkes væk i en institution af en værge
og fortælle en, hvornår der er morgenmad, og hvad man skal spise.
Ellers tak.
Kan misbrug ske? Helt sikkert.
Det burde værgemål aldrig være. Det skal være for at maksimere folks liv.
Ja, god eftermiddag, advokat Lisa Belanger.
Jeg hedder John Savanovich,
og jeg har brug for juridisk hjælp.
Jeg lærte John at kende,
da han efterlod en telefonsvarerbesked til mig,
hvor han fortalte, han var blevet...
...udnyttet af sine advokater,
og at han var blevet sat i værgemål.
Han...
...råbte desperat efter hjælp.
Jeg er stadig forvirret
over, hvordan jeg mistede min ejendom.
Det hele.
Det er et personligt anliggende for mig. Jeg havde arbejdet i over syv år
for at frigøre min far
fra værgemål og formynderskab.
Ikke alene
er jeg advokat, men min far var advokat.
Han var velforberedt og havde styr på sin ejendomsplan.
Men over syv år udsugede de ham.
De af retten beskikkede værger fik retten
til at smide min familie og mig selv ud af vores hjem med min far.
Jeg kæmpede hårdt for at se ham
og...
...den kamp vandt jeg,
fordi jeg fik set min far tre måneder, før han døde.
Desværre lykkedes det mig ikke at befri ham fra formynderskab.
Men da jeg hørte Johns stemme
og efter at have talt med ham,
vidste jeg, at her var en, der kunne blive reddet.
Jeg voksede op i byen Needham i Massachusetts.
Jeg dimitterede fra Needham Gymnasium i slutningen af 1950'erne.
Jeg har ingen søskende og ingen børn.
Jeg giftede mig ikke.
John var tæt knyttet til sine forældre.
Desværre døde hans far,
da John var i starten af tyverne.
Og han brugte det meste af sit voksne liv
på at tage sig af sin mor.
OFFICIELT FARVE-TV KOMMUNIKATONSCENTER
Jeg arbejdede i et stort elektronikfirma, Radio Corporation of America.
De var placeret i Needham.
Jeg gik på pension i 2003, 2004.
John havde boet i det hus, han voksede op i.
Lige rundt om hjørnet kunne han købe fem tilstødende ejendomme.
Hans mål var at bruge det
som investeringsejendom for resten af livet.
Problemerne begyndte for John,
da hans mor døde.
Han fik en depression,
og det fik ham til at lade ejendommen gå i forfald.
En nabo klagede til byens embedsmænd
over vedligeholdelsen af hans ejendom.
Jeg modtog et formelt brev
fra rigsadvokatens kontor i Massachusetts om,
at svarede jeg ikke inden for ti dage,
ville de anlægge sag for at beslaglægge min ejendom.
Jeg ringede naturligvis til rigsadvokatens kontor.
Det var altid optagelser.
Og ingen kontaktede mig. Jeg lagde mit telefonnummer.
Jeg havde brug for juridisk hjælp.
Jeg troede, det ville være nemmest,
at opsøge banken, der havde huslånene.
Damen i banken sagde: "Gå hen til Peter Russell.
Han er en god Needham-advokat."
ADVOKAT PETER RUSSELS KONTOR
Hun fortalte mig, at han har erfaring,
og han vil tage sig af alt omkring fast ejendom.
HENVISNING
PLEJERE GØR PLEJEHJEM BEHAGELIGE
Der er alle disse tjenester, der tjener ældre mennesker,
og når nogen ville komme til de tjenester,
er der et slags henvisningsnetværk
og på en mere uhyggelig måde
opdagede jeg, at nogle værger aktivt rekrutterede,
lagde ledetråde ud.
Folk vidste, de kunne ringe til dem,
når de mødte en ældre, der havde mange penge.
Jeg kan lide at hjælpe folk med at hjælpe deres familier.
De kommer normalt til os i nødens stund.
Er det følelsesmæssigt, beroliger vi dem.
Alt foregår åbent, ærligt og gennemsigtigt.
Peter Russell var langt fra
at være åben, gennemsigtig og ærlig, da han tog sig af John.
Da jeg ringede, sagde han: "Det er meget arbejde.
Jeg får brug for et forskud."
Jeg siger: "Okay."
Og han ville have
summen af 6000 dollars.
Jeg sagde: "Hvad er der galt? Hvad er det for et problem?"
Han siger: "Buske."
“Hvad?”
"Dine buske er overgroede, og du har brug for et nyt asfalttag."
"Det er jeg klar over. Men hvad er det egentlige problem?"
"Det er problemet."
Og han sagde,
at en rigsadvokat har magt til at beslaglægge ens ejendom.
John fik et mildt slagtilfælde.
Det milde slagtilfælde ville nok ikke være sket,
hvis det ikke var for den stress, han var blevet sat i.
Efter John fik det slagtilfælde,
lagde Peter Russell dokumenter foran sig.
Han sagde: "Du skal bare underskrive et dokument om at acceptere arbejdet."
Så jeg skrev under.
John havde ikke midlerne,
især efter en sygdom,
til at vide, at han underskrev en varig fuldmagt,
hvilket betød,
at Peter Russell kunne gøre, hvad han ville med Johns penge.
Han fik én hen for at se på buskene,
hvor jeg boede på Highland Terrace.
Anlægsgartneren kiggede på det
og siger: "Det kræver meget arbejde.
Hvorfor river du ikke hele ejendommen ned?
Den er ikke det værd." Advokaten, Russell, var også enig.
Han sagde: "Det er bedst at sælge det."
Jeg ville ikke. Og han sagde:
"Jeg har besluttet, det er bedst, du gør det.
Jeg har fuldmagt.
Går du ikke med til det, kan jeg sælge det alligevel."
Og så kørte det virkelig rundt for mig.
Jeg tænkte: "Åh nej, han er en fusker, ham her."
ADVOKAT PETER RUSSEL AFSLOG AT BLIVE INTERVIEWET.
En dag kom en Needham-politibetjent
til mit hjem.
Han siger: "Du skal væk herfra nu.
Vi tager dig til hospitalet for at få en helbredsundersøgelse.
Ambulancen venter på dig udenfor."
Jeg sagde: "Jeg låser døren."
"Nej, det må du ikke. Jeg tager mig af det hele."
Så de havde ansvaret, da jeg gik.
JOHN KOM ALDRIG TILBAGE TIL SIT BARNDOMSHJEM.
HAN BLEV FLYTTET TIL EN PLEJEBOLIG.
John havde sagt lige fra starten,
at da han gik til advokat Peter Russell,
var hans mål, at han ville bo i sit barndomshjem.
Uden hensyn til hvad John ønskede,
valgte advokat Peter Russell
at sælge ejendommen.
De rev det hele ned.
Ingen gav mig besked på at hente noget.
Hvad der end var, personlige genstande,
møbler og billeder eller småting, går jeg ud fra, er væk.
Det er en skrækkelig følelse.
Det kan ikke beskrives.
Da denne person fortalte mig det i telefonen, sank mit hjerte.
JOHNS BARNDOMSHJEM SOLGT FOR 485.000 DOLLARS.
DOBBELTHUSET BYGGET PÅ STEDET BLEV SOLGT FOR 1,6 MILLIONER DOLLARS.
Begrebet ældremishandling er ret nyt.
Vi har haft idéen om børnemisbrug siden 70'erne,
og det er et koncept, der giver genklang og skræmmer og motiverer folk.
Kun for nylig ses gamle mennesker
som en decideret sårbar befolkningsgruppe,
som også vokser.
Du har ringet til linjen for værgemålssvindel
til generalinspektørens assistent.
Mit ekspertise- og pligtområde
er at overvåge værgemålsprocessen.
I 2011
startede jeg den første svindelhotline.
Vi begyndte at få opkald fra hele Amerika.
Da indså jeg, at det er et nationalt problem.
Jeg er helt sikker på, det er svindel.
Jeg ved, at værgen er gode venner med dommeren.
...arrestordre for at fjerne 350.000 til 400.000 dollars
fra en varig fuldmagts bankkonto.
Jeg ved, hun vil bruge alle hans penge, hvis hun kan.
Jeg er klar til at gøre alt for at forhindre det i at fortsætte.
Vi hørte desperate råb fra familiemedlemmer,
hvor de har kontaktet værgen
og ikke kunne få en kopi af deres økonomi.
De måtte ikke se deres bankopgørelse.
Vi hørte råb om, at de umyndiggjorte ikke fik nok mad
eller fik den forkerte medicin.
Vi hørte tusindvis af sager,
hvor værger brugte midler til sig selv
og måske endda var gået så vidt som til at sælge huset
eller bilen, eller sælge deres malerier uden at underrette retten.
Det er en epidemi.
Den mest betydningsfulde værgeudnyttelsessag i Nevadas historie.
Tidligere private professionelle værge April Parks
har erklæret sig skyldig i i alt seks grove anklager.
Isolation, overmedicinering, dobbeltfakturering.
Efterforskerne siger, at de tog af deres penge
for at finansiere en overdådig livsstil.
...begik underslæb for fire millioner til bl.a. en Mercedes,
billetter til Final 4 og dyre ferier.
Barbara Lieberman. Værgen og prominent advokat
svindlede med ejeren af et ældreplejefirma og to andre.
Ofrene? Deres egne klienter.
Den ældre borger, der siger, hun fik taget alt fra sig.
Hendes pensionsopsparing og hendes ejendele blev taget.
Hvad skal folk vide?
Jeg synes, de bør gøres opmærksomme på, at den slags foregår.
God eftermiddag, alle sammen, det er...
...Charlie Thrash
Jeg er ejeren af Thrash Drivakselservice,
og det har jeg været siden 1958.
Den 6. Marts 2019
dukkede politiet op.
Og tog Charlie med.
Min søn vågnede og sagde:
"Mor, der er omkring seks eller syv politibetjente."
Mine tanker vrimlede rundt.
Charlies værge havde sagt,
at hun frygtede for Charlies sikkerhed.
Men der var ingen nødsituation.
De tog Charlie væk mod hans vilje fra hans hjem og familie.
Han var rædselsslagen, og det var meget...
Det var hjerteskærende, og jeg følte mig uden mening
og har følt mig uden mening siden den dag.
Det var en forbrydelse.
I det mindste en krænkelse af hans borgerrettigheder
under Texas' ejendomslov og loven om rettigheder for umyndiggjorte.
Mange gange, når folk skal i værgemål
som regel mod deres vilje eller uden at vide, hvad der var sket,
blev de fjernet fra deres hjem og adskilt fra familiemedlemmerne,
selv hvis familien ville involveres.
En forsker beskrev det som "at blive et juridisk spøgelse."
I 2012
arbejdede min søn, Joe, hos CT Thrash Differentiale- og Akselservice.
Joe vidste, jeg ikke havde en kæreste,
så han besluttede, at det var herligt, hvis jeg tog på blind date med hans chef.
Jeg mødte Charlie, og vi kom straks overens.
Charlie var meget sød over for mig og hele min familie.
Han bad min mor om at arbejde i hans butik
med bogføring og oprydning i butikken.
De flyttede sammen,
forelskede sig og hele molevitten.
Vi tilbragte meget kvalitetstid sammen.
Vi var uadskillelige dag og nat.
Og jeg lavede mad til ham og han til mig.
Vi boede i butikken.
Så begyndte vi at kigge os omkring i halvandet år, to år efter et hjem.
ANKOMST TIL SHAVANO PARK BYGRÆNSE, INDBYGGERE 3035
Jeg tror, at det, der skete i Charlies situation,
var, at han havde hamstret penge.
Kontanter.
Hvilket ikke er usædvanligt for mænd på hans alder.
De er vant til at holde på pengene og stoler ikke nødvendigvis på banker.
Da han besluttede at købe et hus til Laura og ham,
tog han kontanterne med i banken for at købe et hus.
Og de var chokerede.
Det lader til,
at banker går i fortroppen for at informere APS om,
at der måske foregår noget med en ældres bankkonto.
APS er en voksenbeskyttelsestjeneste.
Deres rolle er at se efter folk, der ser ud til at være i fare,
men et opkald kan sætte folk på en vej,
hvor de fjernes fra det liv, de kender.
Frost Bank, Charlies primære bankinstitution,
havde sendt advarselssignaler og meldt
usædvanlig finansiel aktivitet
på det tidspunkt, hvor Charlie købte en ny bil.
Han købte en 2016 Corvette-bil.
Til over 100.000 dollars.
Han købte også et hus til 750.000 dollars.
Og der var en efterforskning
for at afgøre, om der var beviser på udnyttelse eller utilbørlig indflydelse.
APS-efterforskningen lader til at konkludere,
at der ikke var noget galt med huset.
Charlie var ikke i fare.
Laura klarede sig godt med at tage sig af ham.
Charlie og Laura havde været sammen i syv år.
Charlie og Laura anser sig for at være gift.
De var lovlige samlevere under Texas-lov.
Det er mig, der faktisk støtter Charlie,
og hans ønsker er ikke at være i værgemål.
Han vil have mig som sin beskytter.
Det, der gøres mod Charlie, er et typisk eksempel...
på en værgemålsudnyttelsesproces,
hvor der er personer som Charlie og Laura,
som nyder livet og er sorgløse.
Pludselig indgiver en statsstyrelse
en ansøgning om at sætte ham i værgemål.
Og selvom der ikke var beviser på,
at Laura ikke optrådte i Charlies bedste interesse i deres forhold,
hænger de på en statsudpeget psykolog eller psykiater,
som typisk eller forudsigeligt vil sige, at personen er helt ude af stand til noget
og har brug for en værge.
Da domstolen blev involveret, erklærede de ham inhabil.
Og så endte Charlie i et permanent værgemål.
INHABIL
PÅ VEJ IND I NEEDHAM
I omkring et år
blev John ved med at spørge advokat Russell og hans partner, Nick Louisa,
efter indtægterne fra salget,
og de ignorerede bare John og nægtede at svare på
hans forespørgsler.
Jeg har aldrig modtaget en del af indtægterne.
Og jeg blev ved med at spørge hver måned, fordi jeg så ham eller talte med ham.
Han svarede aldrig på nogen måde.
Peter Russell fik oprindeligt John til at underskrive en fuldmagt,
men her er problemet.
Den...
...varige fuldmagt var specifik for
det barndomshjem.
John havde de fem andre dobbelthuse,
og de skulle have kontrol over de fem andre ejendomme.
Den nemmeste måde at gøre det på, var ved at sige, at John var inhabil,
for på den måde ville de have fuld kontrol over ham.
Peter Russell og sin kollega, Nick Louisa,
begyndte at organisere værgemålet bag Johns ryg.
Louisa gjorde alt benarbejdet.
Det hele er der i hans egne ord, i hans edsvorne erklæring.
Det er en opskrift på, hvordan man smider nogen i værgemål.
FIK ADGANG TIL ALLE FEM RIVERSIDE STREET-HUSE OG TOG BILLEDER
Fra første dag var målet at anskaffe sig Johns ejendomme.
Da Louisa og Russell fik et par tilbud,
måtte de udsætte salget,
indtil John var sikkert placeret i værgemål.
Det var derfor, de havde brug for en læge til at erklære ham inhabil.
Efter jeg tænkte på det alene...
...er jeg helt overbevist om, at de har gjort det før.
Jeg er ikke den første eller den anden,
fordi alt gik så glat.
Der var ingen forsinkelser.
Ingen stop. De vidste, hvordan de skulle planlægge det.
EVALUERING AF J. SAVANOVICH AF PSYKIATER
En dag
bankede en mand på min dør.
Jeg vidste ikke, at han var læge før et par måneder senere.
Han sagde mit navn
og: "Ejer du huse på Riverside?"
Og han sagde antallet af huse.
"Er de til salg?"
Jeg spurgte: "Er du advokat?" Han siger nej.
Jeg siger, jeg ikke er interesseret, og at jeg havde brug for et hus at bo i.
"Nej," siger han. "Du skal sælge dem alle.
Du må ikke beholde et."
Så snart han sagde det, vidste jeg, det var dem.
Jeg sagde, jeg ikke var interesseret.
Jeg sagde: "Ikke nu. Jeg tænker måske over det senere.
Efterlad dit navn og telefonnummer."
Nej.
Intet navn eller nummer.
"Nå," siger jeg, "diskussionen er slut." Det var knap fem minutter.
To uger senere dukker han op igen.
Jeg er ikke interesseret.
Og "Hvis du kommer her en gang til, klager jeg til sikkerhedstjenesten."
Den mand var faktisk psykiater,
og han var den læge, de hyrede
til at skrive en rapport,
der sagde, at John angiveligt var inhabil.
Og det blev brugt til at forsegle hans skæbne i værgemål.
At tvinge ham til at få disse advokater
til at kunne styre hele hans liv.
Der er mange, der kan begynde processen
for at erklære en person inhabil.
Det kan anmeldes af et familiemedlem, af et hospital,
eller en plejebolig.
Når de først er erklæret inhabile,
tildeler retten dem en værge.
På det tidspunkt
har værgen ansvaret for alle aktiverne
og personen, der er i værgemål.
Alle bedes rejse sig.
Skifteretten i Fulton County er sat.
Den ærede dommer...
Det er høringer, hvor folk mister
stort set alle deres borgerrettigheder, og de kan vare 30 sekunder.
De længste høringer er måske ti minutter.
Og ofte er de umyndiggjorte ikke til stede.
Så der er ingen opposition mod værgens forslag om,
at personen skal umyndiggøres.
SKIFTERET OG FAMILIERETSAFDELING
De gav mig aldrig det mindste fingerpeg
fra noget sted om,
at de planlagde det værgemål.
Jeg vidste ikke, at der eksisterede noget lignende.
Det var ironisk,
at konceptet om værgemål er
baseret på idéen om velvilligt formynderi, men i praksis er det ofte...
...som om det skaber en kapitalistisk dystopi.
Den dag John gik ind i sin bank
for at bede om økonomisk rådgivning, satte det hele processen i gang.
Han bliver sendt fra banken til en advokat.
Advokaterne vælger lægen, der erklærer ham inhabil.
Når han er erklæret inhabil, overleveres han til sine værger.
Alle de folk bliver betalt med Johns penge.
Han mister penge på alle trin af vejen.
Jo mere han kæmper for at komme ud,
des mere får folk omkring ham løn for at arbejde på hans sag,
og des flere penge taber han.
Alle, der er involveret i retsprocessen,
bliver betalt...
...for at e-maile hinanden.
De bliver betalt for telefonopkald til hinanden.
De bliver betalt for at sætte frimærker på konvolutten.
DAGEN EFTER JOHNS VÆRGEMÅL VAR SIKRET,
GAV RUSSELL OG PARTNERE HAM EN REGNING PÅ $37.464.
Da jeg mødte Charlie, tilbragte vi en del tid sammen, fordi jeg ville sikre mig,
at hvis jeg involverede mig i hans værgemål, at...
...jeg var sikker på, han var habil.
Charlie...
...virkede normal,
hvis ikke en usædvanlig, 80-årig forretningsmand.
Jeg har kendt Charlie, siden jeg kom til San Antonio,
hvilket ville være, da jeg var 14 år.
Han er som en storebror for mig.
Jeg prøver at finde ud af, hvor relæet er.
Jeg kom og hjalp Charlie i butikken.
Han kan klare alt,
og han er kendt verden over,
så folk ringer til ham og siger til ham,
at de har brug for et særligt differentiale
eller et drivaksel, lavet på en særlig måde.
Og det gør han og sender det ud i hele verden.
Og jeg tror, han kunne have fortsat ti år til
uden problemer.
Charlies familielæge havde givet Laura og Charlie en rapport,
at i hans professionelle mening var Charlie ikke inhabil.
Men da jeg kiggede på journalen til Charlies værgemål,
så jeg, hvem spillerne var.
Det første var, at han var i dommer Rickhoffs ret.
Jeg vidste af personlig erfaring, at dommer Rickhoff var tilbøjelig
til at udpege værger for folk, der ikke havde brug for dem.
Eller slet ikke havde brug for dem, såsom Charlie.
Derfor blev Charlie beskikket to værger.
Laura blev værge for hans person,
og Tonya Barina blev værge for hans ejendom.
Charlie sagde, han ikke kendte Tonya Barina.
Han havde hørt, at hun var barnebarn af en af hans brødre,
som han ikke havde et forhold til, en fremmedgjort bror.
BEXAR COUNTY-DOMHUS
I retssalen,
da dommer Rickhoff sagde: "Vi foretrækker familien.
Er der et familiemedlem i retssalen, der gerne vil melde sig?"
Så rejste hun sig, løftede hånden
og gik op og satte sig der, og...
De kvalificerede hende som en, der ville være en god værge.
Okay.
Familien bad mig træde til
og søge om værgemål for at hjælpe Charlie.
Nej, vi var ikke familiens nærmeste.
Vi har ikke årlige familiesammenkomster. Vi har aldrig været til familiefester,
så længe jeg har været her.
Men han er meget taknemmelig, og vi er tæt knyttede nu.
Det er en forretning med meget nem adgang.
Man skal bare være registreret.
Der er ikke engang nogen legitimering til det.
Som et resultat af det
er der en del af samfundet,
som bliver værger,
fordi det kan bruges til at få adgang
til folks lønkonti, folks økonomi
og så være i en position til at kunne udnytte det.
LIKVIDATION
Da Tonya Barina fik magt over ejendommen,
blev Charlie tvunget ud af sin forretning.
Hun kom tidligt en dag før åbningstiden og låste butikken
uden at give Charlie nogen besked eller noget.
Tonya kom her og havde en låsesmed med sig.
Jeg spurgte: "Hvad laver du her?"
Og hun sagde: "Jeg hjælper Charlie."
Og...
Jeg sagde:
"Jeg tror ikke, du hjælper Charlie.
Det er Charlies butik, og det er Charlies terapi,
det er Charlies kirke.
Det er det, der holder Charlie i gang."
Og...
Hun sagde: "Nå,
du må hellere gå."
MEDDELELSE OM ÆNDRING AF LÅS
Jeg må træffe beslutninger om, hvad jeg synes er bedst.
Han kan ikke lide dem alle,
men de er til hans eget bedste, og vi...
...forklarer det,
hvis beslutningerne skal gå en anden vej,
end Charlie vælger, så forklarer vi hvorfor.
Før værgemålet klarede Charlie sig godt.
Han betalte alle sine regninger. Nu har Charlie ingen penge.
Han er multimillionær,
og han havde ikke engang 100 dollars i lommen.
Og Laura havde ingen penge.
De havde forfaldne regninger, der hobede sig op,
som værgen, Tonya Barina, ikke betalte.
Tonya Barina havde lukket deres bankkonti,
og hun havde besluttet at sælge aktiver til en million dollars.
Charlie ville aldrig være gået med til det.
I Charlies tilfælde kan de formentlig udsuge hans ejendom for
mindst en kvart million om året.
Tonya Barina har fire advokater,
og de fakturerer alle ejendommen
individuelt, måske mellem 250 til 500 dollars i timen.
Og Charlie får ikke et ord indført i, hvad der sker med hans liv og ejendom.
Jeg har et hold af advokater,
som jeg er meget tæt på, så vi taler om tingene.
Vi træffer beslutninger som en gruppe.
Charlie er involveret i alle aspekter af beslutninger.
Han...
...giver sine meninger og...
...vi tager den derfra.
Fik lige lukket vores butik,
så jeg ikke kan komme ind.
Hun prøver at tage mine biler,
mit hjem og sende mig på plejehjem.
Og...
...det påskønner jeg bestemt ikke.
Jeg er for ung til et plejehjem.
Jeg behøver ikke være der.
Corvette.
En '63 Corvette.
Det er en Honda Goldwing.
'59 Triumph er her.
Og så har vi Harley'en.
2008 Harley'en og Triumph'en.
Jeg lavede en oversigt over bilerne,
og jeg fjernede dem fra hjemmet
og flyttede dem.
Det var svært for mig at gøre mit arbejde.
Så jeg flyttede bilerne til et...
...sikkert sted, om du vil.
Charlie havde meget succes.
Og i henhold til loven om umyndiggjortes rettigheder havde han
ret til at beholde alle de ejendele, han havde råd til.
KENDELSE OM ÆNDRET ANSØGNING FOR SALG AF EJENDOM
MØBLER / FAST INVENTAR
Fordi hans værge bruger
langt over hans månedlige indkomst,
har hun besluttet, han ikke har råd til at beholde
alle sine biler eller endda huset.
- Må jeg spørge, hvor meget du tjener? - Jeg ved ikke...
Det er baseret på en procentdel og er årligt.
I TEXAS HAR STATENS VÆRGER RET TIL EN KOMMISSION
PÅ OP TIL 5%, NÅR EN UMYNDIGGJORTS AKTIVER SÆLGES.
Der har ikke været et systematisk forsøg på at forstå, hvor stort værgemål er,
hvor mange penge det kontrollerer
og resultatet af de individuelle værgemål.
Regeringens ansvarlighedskontor lavede en rapport i 2010.
De kunne ikke finde en eneste hjemmeside
eller lokal, føderal eller statslig enhed, der holdt styr på,
hvor mange værgemålssager der er.
Fordi der er så lidt tilsyn,
er måden at opdage,
at en værge er forbryder, på, den er meget svær.
Det er en profitvirksomhed, og derfor
kan og bliver det udnyttet.
Jeg talte med Ben Wallace,
som var Charlies advokat under det midlertidige værgemål.
Han fortalte mig personligt, at forhandlinger fandt sted.
Charlies kødelige slægtninge havde krævet,
at blive udbetalt halvdelen af Charlies ejendom for at...
...løse, kompromittere og afvikle værgemålshandlingen.
50 procent til familien?
Jeg ved ikke engang, hvor det kommer fra.
Jeg...
Det er første gang, jeg hører om det. Jeg har jeg aldrig set det.
Her er brevet.
HR. THRASH OG/ELLER LAURA MARTINEZ SKAL GÅ MED TIL, AT 50%
AF HR. THRASHS EJENDOM GÅR TIL THRASHS FAMILIEMEDLEMMER
Det har jeg aldrig set før. Det er helt...
Nej, nej.
Så ingen kommentarer.
Det er blevet anslået,
at der er cirka 250 til 300 milliarder dollars
i værgers hænder.
Vi mener, det er et meget lavt skøn.
Det er nok over 500 milliarder,
og nok tættere på en billion dollars.
Jeg havde en række fyrretræer bagved. De sidste to der.
De er fældet.
De var allerede store, da jeg kom for 50 år siden.
Efter at Peter Russell har fået værgemålet på plads,
sælger de Johns fem
tilstødende ejendomme for 3,2 millioner dollars.
Problemet er, at John ikke aner,
hvilket tilgodehavende han har,
og hvad pengene er blevet brugt på.
De har ikke holdt ham informeret.
Hver en øre kan i princippet være væk.
Der findes dokumenterede beviser
fra hans egen læge,
som viser, at John på ingen måde er inhabil.
Men advokaterne tvang John
ind i en plejebolig.
De insisterede.
De...
De sagde: "Det er bedre for dig. Vi har arrangeret det hele."
Jeg kan slet ikke lide det.
Hvordan fjerner man folk fra deres hjem og placerer dem et fremmed sted
uden
nogen retssikkerhed? Det er grusomt.
Det er ikke værgemål. Det er misbrug af et system.
Det må aldrig ske.
Der er slet ingen grund til,
at John skulle tvinges til at betale 6000 dollars om måneden
for at være i en plejebolig,
når han havde et hjem, der var betalt af.
På nuværende tidspunkt er min indkomst på 300 dollars hver 20. dag.
Jeg køber nogle varer. Jeg skal købe...
...toiletartikler og papirprodukter,
en liter mælk og...
småting, så det løber op i dag. Alt løber op.
Jeg skal betale min medicin.
Og noget af det er ret dyrt.
Så jeg kan ikke flotte mig,
og jeg skal passe på saldoen.
Jeg var bedre stillet alene.
HUSLEJEN I PLEJEBOLIGEN HAR KOSTET JOHNS EJENDOM OVER 100.000 DOLLARS.
Et andet problematisk aspekt er det, at værgen er repræsenteret af en advokat,
der bliver betalt af den umyndiggjorte,
men de har ikke adgang til de midler,
så de kan ikke betale for deres egen advokat.
Sådan gør de deres beskidte arbejde.
De vil ikke have, han vælger sin egen advokat,
fordi de vil have en advokat,
som de allerede kender,
og som allerede arbejder for dem.
Sådan er nettet.
Jeg tror, at kammerateri er tæt knyttet
til mange af de distrikter, hvor der er en lang historie
af dysfunktionelle værgemål.
Det var ikke usandsynligt, at der var en slags
sammenspist forhold med værgerne
og dommerne eller med en af værgens familiemedlemmer og dommerne.
Det virkede for venskabeligt.
Tonya krævede retten til at være værge for Charlies ejendom og hans person,
men hun besluttede,
sikkert anbefalet af sin juridiske rådgiver,
at hyre en professionel værge, der havde politiske forbindelser
og boede i samme by som Charlie
og kunne styre Charlie.
Min mor havde oprindeligt personens fuldmagt,
så hun skulle bare sørge for Charlies velvære.
Sørge for, at han er sund og får alt, hvad han har brug for medicinmæssigt.
Og dommeren på det tidspunkt
tog den fuldmagt fra min mor og gav den legitimt til
en kvinde ved navn Mary Werner.
Mary er en Texas-godkendt juridisk værge.
Hun er faktisk gift med borgmesteren i Shavano Park.
Beskyldninger blev gjort mod mig om,
at jeg havde lavet alle hans aktiver, hans hus, fly, alt, om
under mit navn, hvilket var løgn.
At jeg sultede ham og slog ham.
Den ene påstand efter den anden.
- Jeg passer på ham. - Okay. Så han spiser, Mary.
CHARLIES VÆRGE
Det er jeg glad for at høre, for det er ikke det, jeg fik at vide.
Det chokerede mig, da jeg hørte, at du ikke spiser.
Det passer ikke...
Jeg bad Mary Werner træde til
som værge for hans person.
Mit advokathold kender hende godt.
Hun er god til det, hun gør.
MARY WERNER ER VÆRGE FOR 38 UMYNDIGGJORTE I DELSTATEN TEXAS
...for jeg kan ikke...
Hun var meget stærk.
Lidt påtrængende.
Det behøver Charlie ikke.
Hun var meget aggressiv og skræmmende.
Hun sad lige her på sofaen og pegede på ham:
"Jeg er din nye chef, og jeg tager dig til frokost.
Jeg tager dig med ud at købe tøj."
Okay?
"Tag sko på. Vi skal ud at spise. Retten siger, du ikke har spist noget."
Meget aggressiv attitude.
Jeg må tale med Tonya om det. Hun tager sig af ejendommen.
Der er beviser for, at Charlie er i værgemål,
der er imod hans eget bedste,
og at...
...hans ejendom bliver udnyttet
af dem, der er udpeget til at styre den.
Jeg får ikke månedsløn.
Og det er en falskhed derude.
MARY WERNERS STEMME
Jeg gør det ikke for pengene,
og jeg vil ikke tale om hr. Thrashs ejendom.
I SIN VIDNEFORKLARING AFSLØREDE TONYA,
AT MARY WERNER BETALES MÅNEDLIGT FOR CHARLIES VARETÆGT
HVOR MEGET HAR DU BETALT MARY WERNER FOR HENDES VÆRGETJENESTER?
MARY FÅR 2000 DOLLARS OM MÅNEDEN
TAGER HUN $2000 OM MÅNEDEN PR. UMYNDIGGJORT,
TJENER MARY WERNER POTENTIELT $912.000 OM ÅRET
Vi er et godt hold, og jeg stoler meget på hendes ekspertise.
Hun elsker dem, hun passer.
Hun sørger for deres sikkerhed.
Hun vil have, at de føler sig trygge og...
Hun vil have, de skal...
Hun giver dem tryghed.
Retten er bekymret, så jeg ringer til dem
og fortæller dem, jeg kom forbi, og at du nægtede at tage med mig.
TRE UGER EFTER BESØGET FRA MARY WERNER
BLEV CHARLIE FJERNET FRA SIT HJEM.
Charlie er blevet isoleret fra venner og familie.
Det gør det meget nemmere
for værgerne at manipulere Charlie.
Hvad retten angår,
er han mentalt inhabil.
Han er ude af billedet.
Han kunne være på plejehjem eller i en kiste. De er ligeglade.
De eneste, der virkelig arbejder for det og kæmper,
som "Hvor er Charlie Thrash?" er Laura, Phil Ross, Brittany.
Det er dem, der siger: "Det handler ikke om pengene.
Det handler om den person, der mangler i vores familie.
Hvor er Charlie?"
Jeg vil ikke afsløre Charlie tilholdssted.
Han blev fjernet fra hjemmet for sin egen sikkerhed.
Jeg beder for Charlie.
Jeg vil have, han er fri og glad og hjemme og i butikken,
og det er hans ønsker og hans rettigheder.
Jeg beder til, at de ikke overmedicinerer ham
eller hjernevasker ham mod os.
Før man får fat i deres penge,
skal man forstyrre
en persons daglige liv.
Man skal tage dem ud af deres hjem og sætte dem
i en plejebolig.
Man skal isolere familien.
Man skal overmedicinere eller undermedicinere.
MEDICINERING
Mange gange, når folk kommer i værgemål,
får de et niveau af medicin,
der er langt større end det, de havde taget, da de selv havde ansvaret,
og ofte er det folk, der ikke har en psykisk sygdom,
og måske har de små tegn på demens,
men de får tung antipsykotika,
hvilket gør dem meget eftergivende,
så de på nogle måder bliver lettere at have med at gøre.
Har de prøvet at give dig medicin?
De prøvede et par gange.
For John er det en usædvanlig sag.
Der er ingen tvivl om,
at den mand ikke har brug for antipsykotisk medicin,
og at han er en fuldt fungerende person.
Det er meget sjældent at kunne
finde en person, der er sat i værgemål
og ikke allerede er blevet ødelagt af antipsykotika
og er i stand til at tale for sig selv.
JOHNS LÆGE SENDTE TO BREVE TIL RETTEN
OM AT JOHN ER VED FORSTANDEN,
MEN VÆRGERNE HAR FORTSAT BEDT OM, AT HAN BLIVER MEDICINERET.
RETTEN HAR IGNORERET BREVENE FRA JOHNS LÆGE
OG HOLDER FAST I, AT HAN ER INHABIL.
Genoprettelsen af rettigheder
for en person, når de er blevet erklæret inhabile,
er meget svær og meget dyr at få.
Som resultat af det
er det at blive fjernet fra en værgemålssituation
meget sjælden.
Jeg vil have alle mine penge tilbage nu.
Og jeg vil hente alle de tab, de tog fra mig, ind igen.
Og de urimelige gebyrer, titusindvis af dollars,
som de tog for at forberede det...
...værgemål og forberede alt det papirarbejde.
Du ville blive chokeret, hvis du så det. Man har brug for begge hænder.
En mand holder to hænder og går.
Man skulle tro, han bar på tunge metalvægte.
Det er alt sammen papir sådan her.
Så tungt.
Bare for mig, én person alene.
Det er ufatteligt.
En værge bør ikke have ret
til at skabe sådan et kaos og vende op og ned på ens liv
og tage ens aktiver og ejendom
og ens rettigheder.
Charlies borgerrettigheder er blevet krænket på så mange måder,
at det er svært at vide, hvor man skal begynde.
Jeg har ingen kontrol over, hvad der sker. Der er intet, jeg kan gøre.
I mellemtiden
må vi bare følge med i alt.
Undskyld.
Vi håber bare,
at nogen i retssystemet forhåbentlig
kan indse, hvad de har gjort.
Vi har været i retten i næsten to år nu,
og der har været over 80 ansøgninger siden januar.
Lige fra at forsøge at få værger fjernet...
Det er meget. Over 80. Og de kommer stadig ind.
Vi får se, hvad der sker herfra.
Jeg vil ikke svigte Charlie. Jeg vil kæmpe videre.
Jeg ved ikke, hvad fremtiden bringer for Charlie.
Jeg hjalp Laura med at indgive en klage til FBI.
Og jeg mener, det er et politianliggende.
Vores samfund har behandlet
enhver slags svindel
eller bedrag af de ældre som en civil forbrydelse,
der skal håndteres gennem retssystemet
ved at anlægge sag.
Hvorfor anerkender vores samfund ikke,
at det er tyveri?
Og tyveri er en forbrydelse.
Et værgemål, der begår svindel,
begår faktisk en forbrydelse.
Man er efterladt i tåge, og siger:
"Hvordan kan det ske?"
Ifølge domstolene er det lovligt.
Det er et forfærdeligt mareridt, der bare udvikler sig hele tiden.
Det skal forestille at være Amerika.
Man...
Man undrer sig over, hvad der foregår i Amerika i dag.
Jeg kan ikke tro det.
Jeg kan stadig ikke tro det.
JOHN KÆMPER STADIG FOR AT FÅ SINE RETTIGHEDER GENOPRETTET.
HAN HAR ANSAT EN NY ADVOKAT.
TONYA HAR SAT CHARLIES EJENDOMME TIL SALG
OG ANMODET RETTEN OM AT SÆLGE FLERE AF HANS BILER.
LAURA OG SIN FAMILIE SAGSØGER CHARLIES VÆRGER
OG DERES ADVOKATER I FORBUNDSDOMSTOLEN.
CHARLIES VEN, BILLY DUNCAN, HAR INDGIVET EN ANSØGNING TIL RETTEN
FOR AT OPLØSE CHARLIES VÆRGEMÅL.
I 2018 UDGJORDE FOLK PÅ 65 OG OVER 16% AF USA'S BEFOLKNING.
I 2060 VIL ANTALLET NÅ 23% ELLER 95 MILLIONER ÆLDRE.
FOR FØRSTE GANG I AMERIKANSK HISTORIE FORVENTES ANTALLET AF ÆLDRE
AT OVERSTIGE BØRN INDEN 2035.
DER ER ANSLÅET 1,5 MILLIONER ÆLDRE UNDER VÆRGEMÅL I USA.
Tekster af: Laura Marie Klindt Nielsen